Unnið hefur verið að úttekt fyrir Kópavogsbæ í samvinnu við SPI í London þar sem félagsleg framþróun í Kópavogi er kortlögð samkvæmt aðferðum sem þróaðar hafa verið hjá Social Progress Imperative . Hér er lagt fram VFF / SPI skorkort fyrir Kópavog , sem hefur fengið sérstakt heiti “ Social Progress Portrait ” ( SPP ) . Þetta skorkort hefur alla burði til að verða fyrirmynd annarra hliðstæðra samfélaga víða í heiminum . Með SPP er lagður grunnur að fullbúinni VFF / SPI , en munurinn liggur í því að hér byggja tölfræðilegir útreikningar ekki á samanburði við önnur sveitarfélög og skorin því reiknuð með öðrum hætti Niðurstöður úttektarinnar má nýta til að leggja fram skýrar aðgerðaráætlanir sem styðja við félagslegar framfarir á innviðum bæjarins og á sama tíma styðja við aðgerðir sem stuðla að því að ná heimsmarkmiðum Sameinuðu þjóðanna . Þannig má nota VFF / SPI mælikvarðann sem tæki til að byggja upp enn öflugra og betra samfélag þar sem árangurinn er mældur með markvissum og mælanlegum hætti frá ári til árs .